Toshkentda bir qiz va ikki yigit qashqadaryolik fuqaroni kaltaklab, telefon va pullarini tortib oldi

Chirchiq daryosi yaqinida uch kishidan iborat guruh Qashqadaryo viloyati, Chiroqchi tumanida yashovchi J.Doniyorovni kaltaklab, mobil telefoni va pullarini olib ketgani ma’lum bo‘ldi. Bu haqda IIV jamoatchilik va OAV bilan aloqalar boshqarmasi xabar berdi.

Ko‘rilgan choralar natijasida mazkur guruh qo‘lga olindi.
Hozirda Toshkent viloyatining Bekobod tumanida yashovchi, 1996-yilda tug‘ilgan S. Zaynobiddinova, Parkent tumanida yashovchi, 1997-yilda tug‘ilgan E. O‘ktamboyev va Surxondaryo viloyati, Sariosiyo tumanida yashovchi, 1992-yilda tug‘ilgan S. Daminov holat yuzasidan so‘roq qilinmoqda.